NaiveNeuron/SloPal huggingface dataset:
Tomanová, Viera, poslankyňa NR SR (2012-08-03):
Ďakujem veľmi pekne, pani predsedajúca. Pani poslankyňa, keby tu bol pán profesor Tkáč, tak by vám povedal: „Študujte, študujte, študujte a ešte raz študujte.“ Hovorím to preto, pani poslankyňa, a tým sa vás nechcem dotknúť, každý máme vedomosti z určitej oblasti a z určitej oblasti ich máme mimoriadne dobré alebo priemerne dobré, alebo už akékoľvek. Ale lepšie v tom, čo nás to zaujíma. Vy ste hovorili o predvídateľnosti dôchodkov z prvého piliera a z druhého piliera. Hovorili ste vopred, aké tie dôchodky budú. Pani poslankyňa, kým dnes vieme a, pani podpredsedníčka, vieme presne vypočítať, aký dôchodok bude mať kto z prvého piliera, za akých podmienok a koľko by mal, alebo nemal ešte odpracovať, v druhom pilieri nevieme vôbec povedať za akých podmienok si človek z nasporených peňazí a nevieme, koľko si ich nasporí, bude kupovať celoživotnú rentu. A ešte k jednej veci, lebo sa nechcem dlho vyjadrovať. Hovorili ste o tom, že ako sme, ako ideme proti tým najslabším skupinám ľudí. Pani poslankyňa, uplynulé dva roky ste nám tu predvádzali a hovorili ste a sama ste sa prihlásili k niektorým zákonom, ktoré sa dotýkali zdravotne postihnutých, viď sociálne služby. Nechcem to rozoberať podrobnejšie, ale dokonca ste napokon prevzali a podporili ste aj návrh pána Mihála. Prevzal môj pozmeňovací návrh. Musela by som hovoriť o príplatkoch a rodičovskom príspevku a príplatkoch pri narodení dieťaťa, kde ste sa podpísali a predkladali ste zákon. A musela by som hovoriť napríklad aj o Zákonníku práce a kolektívnych zmluvách, kde ste nemali záujem zvýšiť minimálnu mzdu tak, ako to predkladal a predpokladal prijatý zákon. Ďakujem za pozornosť.
Jurinová, Erika, podpredsedníčka NR SR (2012-11-29):
Pán minister.
Gabániová, Darina, poslankyňa NR SR (2014-06-04):
Pán poslanec, vaše vystúpenie ma utvrdilo len v jednom, že bolo fatálnym omylom zavedenie druhého piliera, takéhoto spôsobu riešenia dôchodkového zabezpečenia našich občanov, ktorí sú mzdovo podhodnotení, pričom málokto z nich odvádzal v podstate do tejto poisťovne toľko prostriedkov, málokto z nich zarábal tisíc eur, keď sa mu mohlo oplatiť sporiť v druhom pilieri. Celý sociálny výbor bol vtedy na výjazdovom rokovaní a sám Piňera im povedal, že je nezmysel celý druhý pilier. Aspoň tak vidíme všetci, ako veľmi ťažké je korigovať fatálne omyly, ktoré spáchala vláda. A pán poslanec Kaník vtedy bol na čele ministerstva sociálnych vecí a rodiny. My teraz budeme prešľapovať v tomto bahne, ktoré sme zdedili z kroka na krok, aby sme udržali ako taký sociálny zmier, keď ľudia precitnú, v roku 2015 začnú prví dôchodcovia poberať tie dôchodky. A podotýkam, je nesprávne nazývať ich sporiteľmi. To sú podnikatelia. A, pán poslanec, keď ste spomínali ovocie, tak verejné zdroje sú verejné zdroje, ktoré sú odvádzané zamestnávateľom. A časť týchto verejných zdrojov sa stala predmetom alebo nástrojom podnikania. A boli zverené DSS-kám. Tí ľudia nie sú sporitelia. Tí ľudia sú podnikatelia. To je po prvé. Po druhé, prečo neboli zdaňované tieto prostriedky doteraz? Po druhé, som veľmi zvedavá, kam ešte až presne, ako to spomenul pán poslanec Švejna, nás bude hnať tento nezmysel. Som za to, aby sa druhý pilier zrušil. A myslím, že zodpovední politici a aj naši postupne k tomu musia... (Prerušenie vystúpenia časomerom.)
A. Belousovová, podpredsedníčka NR SR: (2008-12-08):
Slovo má pán poslanec Bauer.
Kollár, Boris, predseda NR SR (2022-09-29):
Pán minister, prerušujem... (Rečník sa obrátil k predsedajúcemu.)
Pellegrini, Peter, podpredseda NR SR (2020-04-02):
Ďalší v rozprave je pán poslanec Gyimesi.
B. Bugár, podpredseda NR SR: (2004-12-09):
hodina otázok . Zo všetkých otázok, ktoré písomne položili poslanci do včera do 12.00 hodiny, určení overovatelia schôdze vyžrebovali ich poradie. Pripomínam, že na otázky poslancov, ktorí nie sú prítomní v rokovacej sále, sa neodpovedá. Prosím teraz predsedu vlády pána Mikuláša Dzurindu, aby oznámil, ktorých členov vlády určil, že budú odpovedať na otázky za neprítomných členov vlády, prípadne bude za nich odpovedať sám. Nech sa páči.
Kadúc, Miroslav, poslanec NR SR (2015-04-22):
Môžem? Ďakujem pekne. Vážený pán predseda, sú veci, ktoré rieši parlament, sú veci, ktoré rieši vláda, sú veci, ktoré riešia banky. Zamerajme sa na to, čo je tu v parlamente a parlament je jediný zákonodarný zbor. Nie je ním ani tlačová konferencia, ani tlačová beseda, ani žiadne iné vyhlásenia. Aby zákonodarný zbor mohol pracovať, aby mohlo byť dodržané to, čo judikoval ikskrát Ústavný súd, a to je čistota legislatívneho procesu tak, aby adresáti mohli očakávať nejaké výsledky, do ktorých môžu zasiahnuť, musí prebehnúť štandardný legislatívny proces. Vy tvrdíte, že toto je štandardné. Toto má, vážený pán predseda, ďaleko od štandardného legislatívneho procesu. Do tejto chvíle bola pre nás záhada, o čom ideme rokovať. Toto je právna norma, ktorá stavia poslancov celej tejto sály, nie iba opozíciu, ale aj vládnych poslancov do pozície štatistov. My sme neni nič iné, my sme štatisti. Sem to príde, niekto to má odhlasovať, lebo vláda povedala, lebo premiér povedal, ako povedal v U. S. STEEL-e, zabezpečím poslancov. Páni poslanci z vládnej strany, neviem, či viete, o čom budete hlasovať. Aké dopady bude mať tento návrh zákona, tento pozmeňovák? Podľa mňa toto nemá nič s právnym štátom, toto nemá nič s parlamentnou demokraciou. V parlamentnej demokracii sa rozpráva o niečom, o čom vieme, čo budeme rozprávať. Doteraz sme o tom nevedeli. Vy ste garantom legislatívneho procesu, takto to nemá vyzerať. Nemá to tak vyzerať. Urobíte chyby a budú chyby. Neželám ich, ale budú. (Potlesk.)
P. Hrušovský, predseda NR SR: (2003-12-12):
(Hlasovanie.) 140 prítomných, 102 za návrh, 5 proti, 31 sa zdržalo, 2 nehlasovali. Návrh sme schválili. Ďakujem, pán poslanec. Poprosím teraz pána poslanca Ladányiho, aby z poverenia výboru pre obranu a bezpečnosť uviedol návrhy hlasovaní k vládnemu návrhu zákona o fungovaní Bezpečnostnej rady Slovenskej republiky v čase mieru (tlač 435). Pán poslanec, nech sa páči. L. Ladányi, poslanec: Ďakujem. Vzhľadom na to, že v prvom čítaní neodznel žiadny návrh v rozprave, prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Štefanec, Ivan, poslanec NR SR (2012-07-31):
Ďakujem pekne, pani predsedajúca. Som rád, že pán poslanec Frešo zdôraznil opäť ten rozpor v konaní pána ministra a celej vlády, pretože už viackrát sme dnes hovorili, že štvrtok sme adresovali otázku na pána ministra, či sa nechystá skrátené legislatívne konanie. On to dementoval. Ten obrat nastal za záhadných okolností, za okolností, že zrazu vyšli najavo čísla, ktoré, bohužiaľ, nie sú pravdivé. Realitou je, že výber daní je nižší, ale nie je to žiadna katastrofa. Rozpočtované príjmy z daní tento rok sa pohybujú na úrovni 18,6 mld. eur a výpadok 348 mil. predstavuje len 2 percentá. Rozpočet každý rok sa vyvíja tak, že niečo ide lepšie, niečo horšie, ale aj z toho, čo predložila vláda pri tomto návrhu na skrátené legislatívne konanie, je jasné, že máme rýchlejší rast, teda väčší príjem do rozpočtu, lepší vývoj v Sociálnej poisťovni, lepšie spolufinancovanie operačných programov a takisto dividendy v štátnych firmách by mali hrať pozitívnu úlohu. Že nie je potrebné robiť žiadne opatrenia preto, aby sme vykryli výpadky v daniach. Tých 500 mil. je vymyslených, nafúknutých. Najväčšie položky, nafúknuté, sú samosprávy, kde lieta 126 mil. eur, na nákup ropy vraj 95 mil. eur potrebujeme, na zdravotné poisťovne 80 mil., a tak ďalej a tak ďalej. Ja sám som napočítal už hodnoty za viac ako 500 mil. eur, konečné, presne za 644,5 mil. eur, ktoré sú len bublinou a nie reálnymi číslami. Ďakujem.
Kuciaňová, Magdaléna, poslankyňa NR SR (2016-12-06):
Pán predsedajúci, prosím, dajte hlasovať o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru schváliť.
Kiššová, Jana, poslankyňa NR SR (2019-02-05):
Ďakujem veľmi pekne za všetky faktické pripomienky. Pán poslanec Antal, vy ste povedali, že teda súhlasíte s tým, že trh má fungovať po hranicu potravín. A ja sa chcem spýtať, na základe čoho takéto tvrdenie tvrdíte. Odkedy je obchod s potravinami regulovanou oblasťou? Toto mi naozaj ušlo, naozaj, na základe čoho to tak má byť. A nezachytila som ani, že by to tak malo byť, a verím, že tomu tak ani nikdy nebude, aj keď teda tento návrh zákona to hodne posúva do regulovaného subjektu. Vy sa zároveň pýtate, že ako si ja vysvetľujem rast ceny potravín. No veď vašimi mnohými návrhmi opatrení tie ceny potravín rastú. Ak zvyšujete náklady obchodníkom alebo výrobcom, tak tieto oni musia premietnuť do cien. Vy ak poviete, že sa zvyšuje minimálna mzda, vy ak poviete, že pekári musia mať nočné príplatky, vy ak poviete, že zavediete 2,5-percentný odvod pre obchodníkov s potravinami a ďalšie mnohé administratívne, finančné náklady, tak jednoducho tieto sa musia prejaviť v cene. No pre toto hlavne nám rastú ceny potravín. A vy, keď rôznymi opatreniami a reguláciami znížite konkurenciu, tak tie ceny zasa len pôjdu hore. Verte tomu, že takto to funguje a vy... Pán poslanec Baláž, vy hovoríte, že ja určite neviem, ako fungujú, ako funguje tento obchod. No vy môžete spochybňovať to, či to ja viem, ale veď ja som povedala, že to spochybňuje, váš návrh zákona spochybňuje Asociácia priemyselných zväzov. Spochybňuje to Slovenská aliancia moderného obchodu, Republiková únia zamestnávateľov, ZMOS, Klub 500, veď to nie som ja. To nie som len ja, ktorá to spochybňuje. Čiže všetci sa mýlia, všetci sa mýlia, len vy idete jediní v smere jazdy, všetci idú v protismere. Ďakujem veľmi pekne.
J. Burian, poslanec: (2008-06-18):
Čiže, vážení páni, ktorí vystupujete, neuvažujte o tom, či to je posilnenie pošty, alebo nejakého štátneho úradu. Uvažujte o tom, že je to posilnenie práva a skôr či neskôr by niekto musel začať s týmto procesom a vytváranie tých pokladní v rámci tých jednotlivých  inštitúcií nebude veľkým problémom a podstatná časť, opakujem podstatná časť ich má aj dnes. Ďakujem pekne.
P. Paška, predseda NR SR: (2010-03-09):
Pán poslanec Čech je určený spravodajca.
P. Paška, predseda NR SR: (2009-02-03):
Prvý návrh na doplnenie programu podal pán poslanec Janiš, ktorý žiada zaradiť nový bod po prerokovaní návrhov skrátených legislatívnych konaní, a to opatrenia vedúce k posilneniu ekonomiky a vytváraniu pracovných miest? Je to v poriadku, tá formulácia, pán Janiš? Bude to, vieme, o čom budeme hlasovať. Takže hlasujeme o návrhu pána poslanca Janiša. (Hlasovanie.) 142 prítomných, 62 za, 47 proti, 29 sa zdržalo, 4 nehlasovali. Tento návrh sme neschválili. Druhý návrh podal pán poslanec Farkas, ktorý žiada zaradiť bod – dopady januárovej energetickej krízy a spôsob diverzifikácie v závislosti na ruskom alebo zemnom plyne z Ruskej federácie. Hlasujeme. (Hlasovanie.) 143 prítomných, 63 za, 46 proti, 31 sa zdržalo, 3 nehlasovali. Ani tento návrh sme neschválili. Tretí návrh na doplnenie programu podal pán poslanec Fronc, ktorý žiada pána podpredsedu vlády a ministra školstva, pána Mikolaja, aby podal informáciu o zabezpečení vydávania vysvedčení po 1. polroku v januári tohto roku. Hlasujeme. (Hlasovanie.) 143 prítomných, 63 za, 63 proti, 15 sa zdržali, 2 nehlasovali. Tento návrh sme neschválili. Posledný návrh podal pán poslanec Brocka, ktorý žiada vypustiť bod programu č. 63, je to vyslovenie súhlasu s Európskou sociálnou chartou, druhé a tretie čítanie. Hlasujeme. (Hlasovanie.) 142 prítomných, 62 za, 57 proti, 23 sa zdržalo. Ani tento návrh sme neschválili. Pán poslanec, len pre vašu informáciu, my sme sa na grémiu o tejto problematike bavili aj na základe odporučenia pána predsedu poslaneckého klubu SMK a ja, samozrejme, ešte raz požiadam o vyjadrenie pani ministerku práce, ako aj pána premiéra, pretože súhlasím, ak by náhodou tento typ dohody mal viesť k zmrazeniu určitej miery flexibility, ktorú dnes vláda a my potrebujeme, tak by sme hľadali iné riešenia. Dobre? Ale na grémiu sme sa o tom bavili. Takže budeme teraz hlasovať o návrhu programu 32. schôdze tak, ako bol navrhnutý, keďže žiadna zmena, ktorá odznela v návrhoch od pánov poslancov, nebola schválená. Hlasujeme o programe ako o celku. (Hlasovanie.) 144 prítomných, 87 za, 7 proti, 50 sa zdržali. Konštatujem, že sme schválili program 32. schôdze. Dámy a páni, predtým, kým začneme rokovať, dovoľte, aby som požiadal pána podpredsedu o vedenie schôdze, pretože chcem využiť svoje právo a vystúpiť na úvod schôdze.
Sulík, Richard, predseda NR SR (2011-07-08):
Pán poslanec Pado.
Mikloš, Ivan, podpredseda vlády a minister financií SR (2011-10-11):
Ďakujem pekne. Vážený pán podpredseda, vážené pani poslankyne, vážení páni poslanci, uvedomujem si, že týmto vystúpením otváram znovu rozpravu. Robím tak preto, že vás chcem požiadať, ale požiadať aj o dohodu, nemáme záujem naťahovať ďalej túto diskusiu, ale o vystúpenie ešte požiadala pani premiérka. Myslím si, že by vystúpiť mala. Zároveň vám spoločne s pánom spravodajcom dávame ponuku, že ak sa neprihlásia do rozpravy žiadni ďalší poslanci, nevystúpime už ani my, teda ani on, ani ja, v záverečnom slove, teda vôbec nevystúpime.
Glváč, Martin, podpredseda NR SR (2017-04-04):
Ďakujem. S faktickými poznámkami dvaja poslanci, ukončujem možnosť prihlásenia sa. Pani poslankyňa Jurinová, nech sa páči.
Radošovský, Marián, poslanec NR SR (2010-08-06):
Ďakujem pekne za slovo. Ešte by som chcel doplniť na záver tejto kapitoly zopár takých perličiek, ktoré asi poslanci neovládajú. Na konci vlády Mikuláša Dzurindu v roku 2006 mali Štátne lesy na účte 700 mil. slovenských korún. Po nástupe nového vedenia a hlavne nového poradcu generálneho riaditeľa, behom roka sa otočila ekonomická situácia tak, že lesy mali stratu 700 miliónov. To znamená 1,4 mld. za jeden jediný rok. K tým 19 tis. kubíkom dreva, ktoré zmizli a ktoré dodnes nie sú vyšetrené, že kto a kam ich odviezol, predchádzala iná vec, ktorú si daný manažment ani nemohol všimnúť pre svoju zaneprázdnenosť. Totižto, vtedy sa odohrávali prvé signály hypotekárnej krízy v USA, to znamená, obmedzoval sa trh s drevom. A ono je taká postupnosť, do USA z Kanady, do Kanady zo Škandinávie a slovenské do Škandinávie. A nikto si to nestihol všimnúť. To znamená, nikto neobmedzil ťažbu. Ťažilo sa a ťažilo, až sa potom muselo ukradnúť. No a potom ešte jedna taká perlička, a to je taká nekonečná pieseň, to sú poľovné revíry. Poľovné revíry, ktoré znova stratili svoju hodnotu, keď poľovníctvo sa znova stalo výsadou len niekoľkých ľudí, keď za tým je kopec svinstva. Ďakujem.
Štefanec Ivan, poslanec NR SR (2012-07-31):
Hovoril o tom aj pán predseda Figeľ, ja dohovorím.
Pellegrini, Peter, podpredseda NR SR (2020-05-14):
Ďakujem pekne. V rámci rozpravy ešte o slovo požiadala pani spravodajkyňa. (Reakcia z pléna.) A v záverečnom slove nakoniec, dobre. Preto vyhlasujem rozpravu za skončenú. Pýtam sa pani ochrankyne práv, či chce vystúpiť, požiadala o záverečné slovo. Nech sa páči. Po nej potom so záverečným slovom pani spravodajkyňa. Nech sa páči, pani ombudsmanka.
Laššáková, Jana, podpredsedníčka NR SR (2013-12-18):
Vyhlasujem všeobecnú rozpravu za skončenú. Pani navrhovateľka asi nechce. Pán spravodajca, chcete zaujať stanovisko k rozprave? Nie. Ďakujem pekne. Prerušujem rokovanie o tomto bode programu. A nasleduje prvé čítanie o návrhu poslancov Martina Chrena, Juraja Miškova a Jozefa Kollára na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z. a o zmene a doplnení zákona č. 40/1964 Zb. Občiansky zákonník v znení neskorších predpisov. Návrh zákona je pod tlačou 809. Návrh na jeho pridelenie na prerokovanie výborom je v rozhodnutí č. 787. Pán poslanec Chren, nech sa páči, máte slovo, uveďte návrh zákona. (Rokovanie o návrhu poslancov Národnej rady Slovenskej republiky Martina Chrena, Juraja Miškova a Jozefa Kollára na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z. a o zmene a doplnení zákona č. 40/1964 Zb. Občiansky zákonník v znení neskorších predpisov , tlač 809.)
Šuca, Peter, poslanec NR SR (2018-03-13):
Ďakujem. O bodoch 15 a 16 hlasovať spoločne a tieto neschváliť.
Glváč, Martin, podpredseda NR SR (2019-09-13):
S faktickými poznámkami šesť poslancov, posledný pán poslanec Petrák. Končím možnosť prihlásiť sa. Pán poslanec Matovič, nech sa páči.
Hrnčiar, Andrej, podpredseda NR SR (2016-10-25):
Pán poslanec Marosz.
Štefanec, Ivan, poslanec NR SR (2013-06-19):
Ďakujem, pán podpredseda, ďakujem aj kolegom za faktické. Pán poslanec Duchoň, že nechceme spochybňovať vládne materiály. Veď ja som čerpal z materiálov, ktoré predkladá vaša vláda do tohto parlamentu, a v programe stability je jasne uvedené, že konsolidačné opatrenia predstavujú 0,3 % HDP. Takže toto sú vaše údaje, ktorými vy sa prezentujete. A k tomu, čo hovorili páni poslanci Sulík a Kaník. Áno, áno, je to presne tak, že opatrenia súčasnej vlády zabrzdili ekonomickú aktivitu. To je ten problém, že klesajú príjmy štátneho rozpočtu, o čom svedčí aj tento návrh záverečného účtu za minulý rok, kde príjmy klesali medziročne. Táto hrozba je tu aj do budúcna. Jednoducho, keď krajina nemôže prosperovať, pokiaľ nebude rásť, na jednej strane sa musia prijať úsporné opatrenia, na druhej strane sa musia prijať opatrenia pre podporu rastu. Lenže to, čo robí súčasná vláda, to sú opatrenia proti rastu: zvyšovanie priamych daní, zvyšovanie daňovo-odvodového zaťaženia, zhoršenie pružnosti na trhu práce, zvýšenie administratívy. To všetko vyháňa prácu z našej krajiny, brzdí hospodársky rast a spôsobuje nielen to, že máme viac a viac nezamestnaných, ale aj, že tým, ktorí sú aktívni a ktorí tvoria pracovné miesta alebo ktorí pracujú ako zamestnanci, tak tým sa žije ťažšie, že ľuďom sa žije jednoducho horšie. Bohužiaľ, ten spôsob ekonomickej politiky, ktorý ste zvolili, tak devastuje Slovensko, pretože vedie k tomu, že máme menej práce a aktivita sa brzdí. Ďakujem.
Kašper, Igor, poslanec NR SR (2020-11-24):
Prosím o hlasovanie zajtra o jedenástej hodine.
Pellegrini, Peter, predseda NR SR (2015-03-10):
Pekné popoludnie, dámy a páni, poprosím vás, aby ste zaujali svoje miesta. Vážené panie poslankyne, vážení páni poslanci, otváram rokovanie 48. schôdze Národnej rady Slovenskej republiky. Poprosím vás o kľud v rokovacej sále. Na úvod schôdze poprosím, aby sme zistili prítomnosť poslancov, tak vás chcem požiadať, aby sme ešte pred začatím rokovania sa prezentovali. Nech sa páči, prezentujme sa. (Hlasovanie.) Prítomných 120 poslancov, kolegovia, prítomných 120 poslancov. Konštatujem, že Národná rada je schopná sa uznášať. Na 48. schôdzi Národnej rady budú overovateľmi poslanci Anna Vitteková a Gabriel Csicsai. Náhradníkmi budú poslankyne Ľubica Rošková a Janka Šípošová. Na dnešnom rokovacom dni o ospravedlnenie požiadali poslanci: Pavol Abrhan, Miroslav Beblavý, Juraj Droba, Pavol Frešo, Ladislav Kamenický, Igor Matovič a Ivan Mikloš. Vážené panie poslankyne, vážení páni poslanci, dovoľte mi ešte poskytnúť vám jednu informáciu, a to, že Kancelária Národnej rady Slovenskej republiky v spolupráci s Rozhlasom a televíziou Slovenska vytvorili internetovú službu, ktorá umožní verejnosti sledovať on-line vysielanie z rokovaní Národnej rady Slovenskej republiky už aj na webovom sídle RTVS a chcem týmto krokom rozšíriť sledovanie rokovaní parlamentu a vyjsť v ústrety čo najväčšiemu počtu záujemcov o sledovanie rokovania a zamedziť tak preťaženosti servera, ktorému sa dialo v minulosti. Takže pevne verím, že aj toto prispeje k zvýšeniu informovanosti občanov a ľahší prístup k on-line vysielaniu. Zároveň chcem uviesť, že pán Vladimír Jánoš sa listom z 5. marca 2015 vzdal mandátu poslanca Národnej rady Slovenskej republiky. Uvedeným dňom jeho mandát poslanca zanikol. Na zaniknutý mandát pána poslanca Jánoša nastúpi na tejto schôdzi náhradník. Máte pred sebou navrhnutý program schôdze, ktorý vám bol rozdaný. Skôr, ako pristúpime k jeho schvaľovaniu, chcem vás požiadať, aby ste návrhy na zmenu alebo doplnenie programu predniesli a ak by sa dalo tak, ako sme sa dohodli na ostatnej schôdzi, písomne. Samozrejme, ak nemáte písomne, tak sa budem snažiť ich zaznamenať, ale pre efektivitu rokovania by to bolo účelné. V návrhu programu sa uvádza aj správa verejného ochrancu práv, ale o tom budeme hlasovať, až keď budeme hlasovať o programe. Takže teraz poprosím návrhy na doplnenie alebo zmenu programu. Pán poslanec Lipšic, nech sa páči. (Rokovanie o návrhu programu 48. schôdze Národnej rady Slovenskej republiky .)
Blanár, Juraj, podpredseda NR SR (2022-05-03):
Teraz udeľujem slovo pánovi poslancovi Vladimírovi Faičovi v rozprave, písomne prihlásenom, a po ňom bude vystupovať pán poslanec Miroslav Žiak. Nech sa páči, pán poslanec.
Danko, Andrej, predseda NR SR (2019-05-20):
Ešte s reakciou poslanec Fecko.
Laššáková, Jana, podpredsedníčka NR SR (2015-04-16):
S reakciou pán poslanec Poliačik. Nech sa páči.
Kažimír, Peter, minister financií SR (2016-10-27):
Ďakujem. Odpovedám. Podiel daní zo spotreby na hrubom domácom produkte v Slovensku patrí medzi najnižšie v rámci Európskej únie. Aj napriek tomu s účinnosťou od 1. januára budúceho roku znižujeme základnú, sme znížili základnú sadzbu dane z pridanej hodnoty, prepáčte, v tomto roku sme znížili sadzbu DPH na vybrané potraviny. Cieľom tohto opatrenia bolo zníženie daňového zaťaženia spotreby, ktoré umožnil práve pozitívny ekonomický rast a zníženie výdavkov obyvateľov s nízkymi príjmami. Zároveň platí, že daň zo spotreby sú z pohľadu hospodárskeho rastu stále menej škodlivé, ako priame dane. Takže rovnako je veľká časť daní zo spotreby zameraná aj na zdaňovanie negatívnych externalít. To sú všetky tie negatívne javy, ktoré s nejakým spotrebiteľským správaním sú spojené. Napríklad ide o spotrebné či energetické dane a preto ich nie je vhodné znižovať. Sú to isté typy politík, napríklad ekologické alebo z hľadiska ochrany zdravia. Takže aj medzinárodné inštitúcie ako OECD alebo Medzinárodný menový fond odporúčajú úpravu daňového mixu s väčším dôrazom na nepriame dane. Takže toľko pripravená odpoveď. Ale v zásade odpoviem, áno, v oblasti dane z pridanej hodnoty sme urobili zásadný krok tým, že sme znížili pre vybrané potraviny DPH. Bol to v zásade revolučný krok ísť z 20 % na 10 %. Viete, že nie ľahko sa dosahovali výsledky, ale aj prenos do cien bol podľa mňa pod mediálnym tlakom, ktorý sme spolu vyvinuli, väčší, ako sa teoreticky mal dostaviť. A zároveň nám pomáhal, samozrejme, aby sme nemali, aby sme netrpeli, rozpočet netrpel na výpadky príjmov, nám opäť pomáhal lepší, efektívnejší výber dane z pridanej hodnoty, ktorý sa potvrdzuje pri každej a ďalšej a ďalšej prognóze, ktorú robí náš Inštitút finančnej politiky. No a ak hovoríme o znižovaní daňového zaťaženia celkového, tak v ďalšom vlastne, hlavne na základe dohody koalície sa vychádza v ústrety zase podnikateľom, keď sa znižuje sadzba dane z príjmov právnických osôb od budúceho roku o 1 % na 21 %. Hovorím to ako minister financií, ktorý si ale myslí, že daňové zaťaženie celkové by sa meniť, znižovať nemalo, že by sa skôr mala meniť štruktúra toho daňového zaťaženia. Ale žijeme v koaličnej vláde, kde sme všetci zástancami kompromisu. To znamená, pri tomto koncepte sa, samozrejme, presadilo pravicové myslenie členov koalície. Ďakujem. Skončil som.
Ľ. Petrák, poslanec: (2006-12-08):
Ak dovolíte, ja by som sa dotkol pár poznámok, ktoré ste povedali. Neviete si predstaviť podnikanie s deficitom. Neviete si predstaviť život rodiny, trvalý život s nedostatkom finančných prostriedkov, čo je opätovne deficit. Ale potom sa spýtam, a to nie je otázka ani tak na vás ako na predchádzajúcu vládnu koalíciu, prečo ste urobili dôchodkovú reformu tak, že prináša stabilný deficit vo výške zhruba 20 mld. korún pre Sociálnu poisťovňu? Prečo ste nevyčlenili bývalá vládna koalícia finančné prostriedky z privatizácie na krytie deficitu dôchodkovej reformy? Ja si osobne myslím, že aj tu sa treba pozrieť racionálne na veci a dať si na misku váh jednu stranu, druhú stranu a potom hľadať dobré riešenia. Ďakujem pekne.
Bugár, Béla, podpredseda NR SR (2017-09-12):
Pán poslanec Poliačik.
Poliačik, Martin, poslanec NR SR (2013-12-16):
Ďakujem. Treba povedať, že my sme, bohužiaľ, v smutnej situácii, keď sme si polovicu rozhodovania o štátnych sviatkoch nechali vytrhnúť z rúk, a tým, že sú prikryté Vatikánskymi zmluvami, tak jednoducho o nich, s nimi nemôžeme robiť nič. To, keby sme mohli, tak tam by sa dalo rozprávať o tom, že môžeme výrazným spôsobom znížiť počet štátnych sviatkov, a potom by bol priestor napríklad aj pre tento sviatok, ktorý by sa nemusel zamieňať za jeden, ktorý by sa dal doplniť, a dali by sa vyškrtnúť možno dva alebo tri, či už svetské alebo kresťanské sviatky, podľa toho, aká by bola celospoločenská dohoda. Bohužiaľ, túto rozhodovaciu právomoc sme si nechali nezmyselne z rúk zobrať, takže sa musíme baviť iba o tom, o tej menšine štátnych sviatkov, ktoré sa teda viažu k slovenskej histórii, o ktorej sa tu dnes celý čas rozprávame. Čo sa týka vzťahu sviatkov, histórie a osvety o histórii medzi mládežou, tak prvoradým neduhom je ešte stále živenie mýtov. Keby sme sa postavili naozaj k slovenskej a slovanskej histórii čelom a neživili mýty, symbolom jedného z nich je napríklad Svätoplukova socha na Bratislavskom hrade, ktorá rozpráva o starých Slovákoch, tak by to tiež pre naše deti v budúcnosti mohlo znamenať výrazné zlepšenie ich vzťahu k našej histórii. Takže nielen zavádzaním sviatkov a symbolickými gestami, ale poctivým prístupom k histórii vo vzdelávaní detí by sme dosiahli viacej ako rozpravou o tom, či dvadsiateho ôsmeho alebo tridsiateho. Aj keď uznávam, ten exkurz dnes bol prínosný aj pre mňa. Ďakujem.
Borec, Tomáš, minister spravodlivosti SR (2015-02-05):
Ďakujem pekne za slovo. Vážený pán poslanec, ďakujem pekne za otázku. Chcem povedať úvodom, môj postoj k referendu je jednoznačný. Ja si vážim referendum ako jeden z mála prvkov priamej demokracie, ktorý tu máme. Zároveň si myslím alebo teda chcem uviesť, že som bol na všetkých doterajších, samozrejme, od svojich 18 rokov, keď som mal právo sa zúčastňovať či už na ktorýchkoľvek voľbách, alebo, alebo aj referendách, čiže využil som svoje občianske právo. Chcem byť úprimný, nechcem klamať, to znamená, ja sa tentokrát nezúčastním referenda, ale nie z dôvodu, že by som nechcel, ale jednoducho úplne z prozaických dôvodov, som otec viacdetnej rodiny, podriadil som sa vôli rodiny, proste zúčastním sa rodinného programu, ako by som to povedal. Čiže aj toto považujem za svoju zodpovednosť starať sa o svoje deti a rodinu. Takže toľko na vašu otázku. Ďakujem pekne.
Šimečka, Michal, podpredseda NR SR (2023-12-05):
Pani poslankyňa Matejičková, prosím, máte slovo.
Glváč, Martin, podpredseda NR SR (2019-06-24):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce do rozpravy prihlásiť niekto ústne. Jedna? Nikto. (Reakcie z pléna.) Nikto? Pani poslankyňa... A jedna pani poslankyňa. Končím možnosť prihlásiť sa. Pani poslankyňa Milanová, máte slovo. Vítame pána Hegera, ktorý prišiel. (Povedané so smiechom.)
Zemanová, Anna, poslankyňa NR SR (2018-12-03):
Dobrý deň prajem. Vážení kolegovia, dovoľte, aby som v krátkosti vyjadrila svoj názor k tomuto návrhu zákona a podala aj procedurálny návrh a chcela by som požiadať, aby ten uvedený návrh zákona bol prerokovaný aj vo výbore pre pôdohospodárstvo a životné prostredie. Procedurálne teda neviem, či o tom budeme hlasovať, alebo si to osvojíte, ale to sa musíme asi poradiť. Ale takýto návrh dávam. (Reakcia z pléna.) Ale o doplnenie o rokovaní vo výbore. (Reakcia z pléna.) Áno, ale náš výbor nebol ustanovený na prerokovanie, tak ja dávam návrh, aby aj vo výbore pre pôdohospodárstvo a životné prostredie. Nie, to už teraz treba. Už bolo rozhodnutím určené, výbory boli. (Nezrozumiteľné reakcie z pléna.) Dobre, ďakujem pekne. Takže tento návrh určite podám, pretože si myslím, že vzhľadom na to, že to je o potravinách, tak je to dôležité, aby sme o tom hovorili aj v našom výbore. Ja by som teda chcela takú základnú otázku dať, že z nášho pohľadu tento návrh zákona sa nám javí ako protiústavný, pretože ide proti trhovému hospodárstvu a ide štát, máte záujem regulovať odvetvie, ktoré nie je regulované. Čiže ceny ideme regulovať tam, kde vlastne štát má určené, kde môže zasahovať do trhu a stanovovať komodity, ktoré, môže im určovať cenu. Potraviny takou komoditou nie sú a z tohto pohľadu to vnímame ako protiústavné opatrenie, i keď z vášho pohľadu možno, možno potrebné, ale určite z pohľadu SaS nie. A toto je vlastne aj to posolstvo, ktoré pani Kiššová chcela za klub SaS povedať s tým, že v prípade, že tento návrh zákona prejde v uvedenom znení, tak pravdepodobne bude nasledovať podanie na Ústavný súd pre jeho neústavnosť. A z tohoto dôvodu si myslím, že to prerokovanie aj v našom výbore by bolo veľmi vhodné. Ďakujem pekne.
Suchánek, Alan, poslanec NR SR (2017-10-12):
Ďakujem za slovo. Len veľmi krátko k tým, k tým ekonomickým dopadom. Pokiaľ sa bude zbavovať takáto NO-čka nejakého toho hnuteľného majetku, ako bolo tu povedané, staré, staré kotly, sanitky nejaké, sonografické prístroje, tak tam možno pri tej likvidácii bude mať, bude mať nejaké náklady, ale pokiaľ bude môcť nadbytočný hnuteľný majetok prenajímať, tak bude mať z toho príjem a bude to môcť využiť na zlepšenie svojej činnosti, takže ja si myslím, že v konečnom dôsledku, a hlavne do budúcnosti to môže mať len pozitívny vplyv na verejné financie. Ďakujem.
Glváč, Martin, podpredseda NR SR (2018-12-04):
Ďakujem. Dávam hlasovať. Prezent... Pardon. Prezentujme sa a hlasujme. (Hlasovanie.) Prítomných 137 poslancov, za 74, proti 40 (pozn. red.: správne „49“), zdržalo sa 13, nehlasoval 1. Schválené.
A. Belousovová, podpredsedníčka NR SR: (2008-09-09):
A pani poslankyňa má slovo, nech sa páči.
Bagačka, Michal, poslanec NR SR (2015-07-03):
Ďalej o pozmeňovacom návrhu pánov poslancov Hraška a Kadúca hlasovať nebudeme, nakoľko bol schválený pozmeňujúci návrh pána poslanca Petráka.
Laššáková, Jana, podpredsedníčka NR SR (2015-04-16):
Na vystúpenie pána poslanca faktické poznámky, posledný, osemnásty pán poslanec Šuca. Končím možnosť prihlásiť sa s faktickými poznámkami. Nech sa páči, pán poslanec Matovič.
Kollár, Boris, predseda NR SR (2022-06-16):
S ďalšou faktickou pán poslanec Osuský.
Blanár, Juraj, podpredseda NR SR (2021-05-12):
Dve faktické poznámky na vaše vystúpenie. Ako prvý pán predkladateľ Mazurek, nech sa páči.
Senko, Ján, poslanec NR SR (2011-07-01):
Ďakujem za slovo. Áno, pán predseda klubu, pred voľbami túto veľmi citlivú tému doslova zneužívali všetci súčasní členovia koalície. Pritom najmä v SDKÚ sú natoľko zbehlí a vedeli, že v prípade Grécka nešlo ani tak a nejde ani tak o Grécko, ako ide o zodpovednosť voči eurozóne. Pred voľbami, ako aj po nich povedali doslova nie takzvanému ochrannému valu. Teraz hľadajú výhovorky, ako sa z tohto svojho postoja dostať. Klamali ľudí so snahou zapáčiť sa. Chytili sa do vlastnej pasce, najmä predstavitelia SDKÚ, ktorí túto pascu pripravovali pre niekoho iného. Svedčí to o ich účelovom, dokonca zákernom správaní, správaní, ktoré ich usvedčuje, že pri politickom boji, pri politických témach použijú všetko možné, čo im vyhovuje. Som zvedavý, ako ďalej budú postupovať a ako oni budú hľadať ďalšie výhovorky a obhajovať svoj iný postoj pred verejnosťou.
Hrušovský, Pavol, podpredseda NR SR (2011-09-13):
Hlasujeme, páni poslanci, o návrhu prerokovať zákon vo výboroch, určiť gestorský výbor, ako aj lehotu, v ktorej majú výbory návrh prerokovať. (Hlasovanie.) 148 prítomných, 81 za návrh, 67 sa zdržalo. Návrh sme schválili. Teraz poprosím pána poslanca Ďurkovského, aby z poverenia výboru pre verejnú správu a regionálny rozvoj Národnej rade predložil návrh uznesenia k prerokovávanému vládnemu návrhu zákona o Hasičskom a záchrannom zbore a zákona o ochrane pred požiarmi, ktorý prerokovávame ako tlač 474. Pán poslanec, máte slovo. (Hlasovanie o návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov a o zmene a doplnení zákona č. 314/2001 Z. z. o ochrane pred požiarmi v znení neskorších predpisov , tlač 474.)
M. Číž, podpredseda NR SR: (2008-02-15):
(Hlasovanie.) Prítomných 121 poslancov, za 90, zdržalo sa 31. Konštatujem, že tento návrh spravodajcu sme schválili. Otváram preto rozpravu v rámci tretieho čítania . Pýtam sa, či chce niekto podať návrhy v zmysle § 85 zákona o rokovacom poriadku. Pokiaľ nie, vyhlasujem rozpravu za skončenú. Pán spravodajca, návrh záverečného hlasovania.
Laurenčík, Milan, podpredseda NR SR (2020-04-02):
Ďakujem. Na vaše vystúpenia jedna faktická poznámka. Pán poslanec Kuffa.
Baláž, Radovan, poslanec NR SR (2018-06-20):
Dajte, pán predsedajúci, hlasovať o tom, že sme schválili návrh zákona ako celok.
Kollár, Boris, predseda NR SR (2021-12-02):
S ďalšou faktickou poznámkou vystúpi Kotleba, nech sa páči, Marek.
Hrnčiar, Andrej, podpredseda NR SR (2018-05-10):
Otázka č. 7, ktorú položil opäť pán poslanec Ondrej Dostál ministerke vnútra Slovenskej republiky Denise Sakovej: „Pokračuje ministerstvo vnútra v legislatívnom procese ohľadom návrhu zákona o potláčaní kriminality rómskych osád, ktorú ohlasoval minister Kaliňák?“
Slafkovský, Alexander, poslanec NR SR (2010-12-16):
Ďakujem pekne. Ja osobne chcem povedať, že mne sa veľmi páči a absolútne súhlasím s iniciatívou vlády, aby zmenila spôsob financovania výstavby diaľnic PPP projektov na spôsob využitia eurofondov a vlastných zdrojov. Pretože využitie eurofondov na také projekty, ako sú diaľnice, ako sú železnice, ako sú kanalizácie, čistiarne odpadových vôd a ďalšie infraštruktúrne projekty, je to najlepšie využitie, aké môže byť, a je to využitie, s ktorým vždycky súhlasia aj, alebo bude s ním súhlasiť veľká väčšina tých ľudí, z ktorých daní sa tieto investície platia. Ja som sa veľmi čudoval tomu, že prečo vláda Roberta Fica smerovala tým smerom, že chce zohnať to privátne prostredie a bude to platiť zo štátneho rozpočtu, výstavbu diaľnic, keď je tu takýto veľký balík prostriedkov, ktoré je možné použiť na objektívne využitie. Nuž prečo to asi robil? Len preto, aby zostali peniaze na tzv. mäkké projekty, ktoré sa veľmi zle kontrolujú. Kto odkontroluje, koľko bolo Rómov vzdelaných alebo nebolo vzdelaných, koľko bolo ľudí na stretnutí a koľko nebolo? Nie je tam šanca. Tam je spôsob a tie sociálne podniky a podobne je spôsob, kadiaľ môžu peniaze unikať zo štátneho rozpočtu. Preto si myslím, že toto smerovanie vlády je absolútne správne a bude dobre prijímané nielen našimi občanmi, ale aj celou verejnosťou. A osobne, keď som, spomínal sa tu tunel Višňové. No tak tunel Višňové je prerazený, ak sa nemýlim, už 10 rokov. Už 10 rokov, áno, prieskumná štôlňa je prerazená 10 rokov. A za tých 10 rokov sa tam nič neurobilo, akurát dneska tam niekto si odváža stavebný materiál z tej hlušiny, čo bola vyťažená.
K. Sárközy, poslankyňa: (2009-02-17):
Pani ministerka, ja by som vybrala tri pre mňa dôležité body a bola by som rada, keby ste na to dali odpoveď, ako chcete túto problematiku riešiť. Článok 1 hovorí o práve na prácu. Na zabezpečenie účinného výkonu práva na prácu sa zmluvné strany zaväzujú prijať za jedny zo svojich hlavných cieľov a zodpovednosti dosiahnutie a udržanie podľa možnosti najvyššej a najstabilnejšej úrovne zamestnanosti s cieľom dosiahnuť plnú zamestnanosť. Pani ministerka, v dnešnej dobe, keď denne počúvame, koľko ľudí je prepustených z pracovného pomeru, aby ste mi na to dali odpoveď, ako toto chce Slovenská republika dosiahnuť, keď túto chartu podpíše. Článok 4 hovorí o práve na primeranú odmenu. V bode 1 priznať pracovníkom právo na odmenu, ktorá zabezpečí im a ich rodinám dôstojnú životnú úroveň. Keby ste povedali, čo je podľa vás dôstojná životná úroveň, len potom by sme mohli zrušiť dávky v hmotnej núdzi. A posledné. Článok 31 právo na bývanie. Na zabezpečenie účinného výkonu práva na bývanie sa zmluvné strany zaväzujú prijať opatrenia určené na podporu prístupu k bývaniu na primeranej úrovni. To isté. Čo je to primerané bývanie, pani ministerka. A ešte by som chcela povedať. Z krajín V4 ani jedna krajina túto revidovanú sociálnu chartu nepodporuje. Podporilo ju Albánsko, Azerbajdžan, Moldavsko a podobné krajiny. Ja som tiež za to, že prijmime túto Európsku sociálnu chartu, ale nie v dnešnej dobe, pretože od roku 1999, keď to podpísal pán minister Magvaši, bola možnosť a bola možnosť tri roky prijať na jeseň minulého roku, keď boli aj podmienky na trhu práce úplne iné na Slovensku ako teraz. Ďakujem.
Zmajkovičová, Renáta, podpredsedníčka NR SR (2014-03-21):
Pán poslanec, reagujte, prosím vás, na pána poslanca Kuffu.
Blanár, Juraj, podpredseda NR SR (2021-12-02):
Pán poslanec Mazurek, nech sa páči.
Mikloš, Ivan, podpredseda vlády a minister financií SR (2011-02-03):
Ďakujem pekne. Vážený pán poslanec, keďže mám tak veľmi málo času, tak to nebudem čítať, ale zhrniem to do takej nejakej hutnejšej odpovede. Áno, zjednotenie výberu daní, odvodov a poistného do jednej inštitúcie, ktorá pracovne ju zatiaľ nazývame finančný úrad, je jednou zo súčastí odvodovej reformy, aj daňovej reformy, ktorú chceme robiť, ktorou chceme dosiahnuť zjednodušenie daňového odvodového systému, ale aj zníženie nákladov aj na strane štátu, administratívnych nákladov, ale najmä zníženie náročnosti, administratívnej náročnosti pre daňovníkov, pre ľudí, zamestnancov, podnikateľské subjekty, samostatne zárobkovo činné osoby. Malo by to prebehnúť vo viacerých etapách. Už od 1. januára budúceho roka, teda o necelý rok, o jedenásť mesiacov by malo dôjsť k prvej fáze spojenia daňového riaditeľstva a colného riaditeľstva s tým, že ešte v priebehu budúceho roka budú vlastne fungovať tie štruktúry viac-menej paralelne, ale v oblastiach, v ktorých sa bude dať už aj budú spájané na nižších úrovniach. Od 1. 1. budúceho roka zároveň dochádza k transformácii daňových úradov, ktorá už bola predtým schválená zákonom, kde namiesto 102 daňových úradov budeme mať vlastne 9 a potom ďalšia fáza, vlastne tohto zjednocovania výberu dane a odvodov by mala nastať od 1. 1. 2013, kedy už predpokladáme spojenie výberu daní, ciel, ale aj poistných odvodov, aj inštitucionálne spojenie do jednej inštitúcie. Samozrejme, nejde len o spájanie inštitúcií, ktoré prinesie isté úspory, ale ide o to, aby všetky tie procesy boli zjednotené, aby sa zlepšili výrazne podmienky pre ľudí tak, aby sa výrazne zjednodušil formulár, aby bol jednotný formulár pre daňové odvodové povinnosti, aby bol do značnej miery už vopred vyplnený o všetky údaje, ktoré má k dispozícii vlastne systém a verejná správa, aby zároveň boli call-centrá nepretržite k dispozícii s internetom, aby bolo nepretržite k dispozícii možné vlastne vypĺňať tieto priznania, ale aj telefónom konzultovať akékoľvek nezrovnalosti. Ďakujem pekne.
Sulík, Richard, predseda NR SR (2011-07-12):
Pán poslanec Poliačik.
Grendel, Gábor, poslanec NR SR (2018-11-29):
Škoda, že tu nie je pán minister. Ďakujem za stručnú odpoveď. Presne takú som očakával a chcel som sa ho vzápätí opýtať, či si nemyslí, že po šiestich rokoch je načase prehodnotiť rozhodnutie bývalej vlády a opäť zaviesť trojročnú koncipientsku prax. Ako minister spravodlivosti by bol najkompetentnejší na takúto otázku odpovedať, ale vás tým nebudem trápiť.
T. Cabaj, podpredseda NR SR: (2009-12-01):
Nech sa páči, pani poslankyňa Vaľová.
Pčolinský, Peter, podpredseda NR SR (2023-02-09):
Ďakujem. Teraz bude nasledovať posledný prihlásený, pán poslanec Miloš Svrček.
Glváč, Martin, podpredseda NR SR (2018-06-22):
Ďakujem. Prosím, predsedníčku výboru pre ľudské práva a národnostné menšiny poslankyňu Verešovú, aby informovala Národnú radu o výsledku prerokovania správy vo výbore. Nech sa páči.
Hrušovský, Pavol, podpredseda NR SR (2011-02-04):
Na vystúpenie pána poslanca chcú reagovať jedenásti páni poslanci s faktickou poznámkou, posledný pán poslanec Jasaň. Končím možnosť ďalších prihlášok s faktickými poznámkami. Pani poslankyňa Blahová, nech sa páči.
Paška, Pavol, predseda NR SR (2013-12-12):
Ďakujem pekne. Pán poslanec Vašečka, doplňujúca otázka?
Kollár, Boris, predseda NR SR (2021-09-28):
Ďakujem velice pekne. Zvolávam teraz grémium poslanecké. (Zasadnutie poslaneckého grémia.) (Po zasadnutí poslaneckého grémia.)
Baránik, Alojz, poslanec NR SR (2016-04-19):
Ďakujem, pani predsedajúca. Chcel by som na pravú mieru trošku uviesť tu to, čo pán poslanec Lipšic uvádzal. Inak treba mu poďakovať za perfektné vykreslenie problémov v oblasti justície a teda vrátane toho aj prokuratúry. Vtip je v tom, že prokuratúra funguje nie tak, že nie je schopná niečo vyšetriť. Ona je zariadená na to, aby nič nevyšetrovala. To je jednoducho právna ochranka oligarchov. To nie je nič iné. Na nižších stupňoch prokuratúry sa robí ochranka nižším všelijakým vagabundom, čo na krajských a okresných úrovniach kradnú a robia všelijaké, páchajú všelijaké svinstvá. A to, čo prokuratúra vyšetruje naozaj, to robí len preto, aby mohla udržiavať zdanie toho, že niečo robí. Inak ale, samozrejme, pretože nemôže nič nevyšetrovať, niečo vyšetruje, aby mohla zdôvodniť svoju existenciu. Ale v podstate je tam na to, aby poskytovala právnu ochranku vagabundom na nízkej úrovni, oligarchom na úrovni vysokej. Pokiaľ pán poslanec Lipšic spomínal to, že sa advokátska alebo koncipientská doba neznížila na tri roky. No advokáti sa boja konkurencie nie preto, že by snáď nebola možnosť zamestnať viacej advokátov. Advokáti by mohli byť zamestnaní, aj právnické povolania by mohli mať viacej ľudí, len by tu muselo fungovať právo. Tu nefunguje právo, tu funguje obálkovanie. Advokáti robia to, že nosia obálky sudcom. A na to toľko ľudí nie je treba, ako keby tu bolo ozajstné právo.
V. Veteška, podpredseda NR SR: (2004-09-10):
Otváram rozpravu. Písomné prihlášky do rozpravy nemám žiadne. Ústne, prosím, kto sa hlási? Nikto. Končím rozpravu a prerušujem rokovanie o tomto bode programu. Ďalej budeme pokračovať správou o vodnom hospodárstve v Slovenskej republike v roku 2003 . Správu ste dostali ako tlač 785, spoločnú správu výborov máte ako tlač 785a. Teraz dávam slovo Lászlóovi Gyurovszkému, aby v zastúpení ministra životného prostredia uviedol správu.
Bubeníková, Anna, predsedníčka Výkonného výboru Fondu národného majetku SR (2011-12-08):
Dobrý deň. Vážený pán podpredseda Národnej rady Slovenskej republiky, vážené dámy, vážení páni, v zmysle ustanovenia § 34 ods. 5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov predkladá Fond národného majetku Slovenskej republiky návrh rozpočtu nákladov na činnosť Fondu národného majetku Slovenskej republiky na roky 2012 až 2014 po predchádzajúcom prerokovaní vo vláde Slovenskej republiky na schválenie Národnej rade Slovenskej republiky. Pri tvorbe rozpočtu nákladov na činnosť Fondu národného majetku na roky 2012 až 2014 sa vychádzalo zo zmenených legislatívnych podmienok týkajúcich sa fondu, z prehodnotenia rozsahu činností fondu a personálneho zabezpečenia týchto činností. V návrhu rozpočtu sú zapracované aj nasledovné parametre: pokračovanie v znižovaní počtu zamestnancov fondu, zohľadnenie záväzkov prevzatých zamestnávateľom v kolektívnej zmluve, minimalizácia nákladov na prevádzku fondu pri zabezpečení maximálnej efektívnosti prevádzky fondu. Fond v predkladanom návrhu znížil náklady oproti predchádzajúcim rokom v položkách: spotreba materiálu – 30-percentné zníženie nákladov, spotreba palív – 22-percentné zníženie nákladov, opravy, udržovanie – 45-percentné zníženie nákladov, výkony spojov – 37-percentné zníženie nákladov. V roku 2012 fond pristúpi k zníženiu stavu zamestnancov, čo spôsobí jediné zvýšenie nákladov v rozpočte Fondu národného majetku, a to nákladov na odchodné, odstupné a zákonné sociálne poistenie. V roku 2012 fond navrhuje náklady na zdravotnú starostlivosť znovu v zmysle zákona. Záverom môžem dodať, že navrhované celkové náklady na prevádzku fondu na rok 2012 poklesli oproti roku 2011 z 2 832 905 eur na 2 791 488 eur. Predkladaný materiál bol prerokovaný a schválený bez pripomienok výkonným výborom, dozornou radou a vládou Slovenskej republiky. Ďakujem za pozornosť.
Pleštinská, Zita, poslankyňa NR SR (2021-06-18):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Matovič, Igor, poslanec NR SR (2013-03-14):
Prepáčte, nezdržujem, ale zabudol som iba pánovi Jarjabkovi povedať, že, samozrejme, ak sa ukáže, že to nie je pravda, že ten občan ma zaviedol a preposlal mi nejaký vymyslený e-mail, samozrejme, sa mu ospravedlním. Povedal som to na začiatku aj na konci toho vystúpenia. Prepáčte.
Ďuriš Nicholsonová, Lucia, podpredsedníčka NR SR (2016-09-06):
Veľmi rada by som dala o vašom procedurálnom návrhu hlasovať, pán poslanec Lipšic, ale evidentne v sále nie je dostatok poslancov, Národná rada nie je uznášaniaschopná. Ja mám ale zakázané počítať, takže môžem dať prezentovať poslancov cez hlasovacie zariadenie. Môžeme to vyskúšať. Alebo si vypýtam všeobecný súhlas. Takže kto je za, aby sme prerušili rokovanie do 9.00, keďže sa v sále nenachádza dostatok koaličných poslancov? (Protirečivá, skôr nesúhlasná reakcia pléna.) Žiaľbohu, pán Lipšic. Pokračujeme ďalej. Za klub SaS vystúpi pán poslanec Baránik. Nech sa páči, máte slovo.
Fecko, Martin, poslanec NR SR (2015-01-28):
Ďakujem pekne. Škoda, že nemôžem dať svoj čas, ktorý asi nevyčerpám, iným kolegom, ktorí to nestihli, ale dobre, je to tak. Takže, pán kolega, mňa zaujala na vašej rozprave jedna myšlienka, a síce, že ste proti násilnému združovaniu sa, či už v nejakých zväzoch alebo aj v komorách. Super, to je aj moje cítenie tohto sveta v týchto oblastiach. A preto mi je záhadou, že prečo, keď sme chceli naplniť vaše myslenie, aby bolo dobrovoľné združovanie sa v komore, ako napríklad v poľovníckej komore, ktoré sme, tento zákon už dávali, už dvakrát, váš hlas nebol hlasom za, ale bol iným hlasom. Chcem veriť, že to nebolo z vyššej moci, straníckej, ale iba nedopatrením, pretože takýmto spôsobom myslím, že by sme mali, nejakým, aj korigovať svoje vyjadrenia a činy. Ďakujem pekne.
Galko, Ľubomír, poslanec NR SR (2015-06-19):
Ďakujem pekne. Vážená pani predsedajúca, vážené pani poslankyne... (Prerušenie vystúpenia predsedajúcou.)
B. Bugár, podpredseda NR SR: (2004-10-27):
M. Cagala, poslanec: Áno, ďakujem za pozornosť, vážený pán predsedajúci, kolegyne, kolegovia, takisto si dovolím doplniť kolegu Maxona, ktorý veľmi dobre povedal o ekonomike výstavby diaľnic, o stratách, ktoré vznikli v roku 1998. Ja len jedno číslo, ktoré majú stavebné firmy, ktoré stavali diaľnice, či Doprastav, Hydrostav, dokonca Hydrostav na tom skrachoval, že prestala sa výstavba diaľnic a nebol pripravený na ďalšie aktivity. V roku 1999 bola strata 5 miliárd Sk z odpisov nevyužívaných strojov, ktoré mali firmy nakúpené na výstavbu diaľnic. To je jedna pravda, ktorú vám potvrdí štatistika týchto firiem alebo ich výkazy. Tieto firmy, veľké, ktoré na výstavbu diaľnic na Slovensku boli pripravované, túto konkrétnu sumu v tom roku 1999 a 2000 preukázali vo svojich výkazoch. Ďalej takisto chcem povedať jedno, že dnes sa čudujeme, že zas bude výstavba diaľnic drahšia. No musí byť, lebo tí, keď nestavali diaľnice, stroje popredali. A dnes nakupujú trikrát drahšie nové stroje, opäť, aby mohli stavať diaľnice. Veď to je logika a to, žiaľ, je to tragédia tohto, čo som už predtým povedal. To je vyjadrením niektorých, že po roku 1998 sa výstavba diaľnic u nás spomalila alebo skoro zastavila, to sú všetko ekonomické dôsledky, o ktorých tu hovorili moji kolegovia predrečníci. Ja som o jednom presvedčený, že je to správna cesta, ako dnes tu predkladáme. Výstavbu diaľnic treba dokončiť, lebo som už raz povedal, tam, kde niet diaľnice, nechce ísť žiaden investor. To nám potvrdila dnes dobre KIA. Na východe pokiaľ nebudú diaľnice dostavané, na východ a aj na juh, žiadny poriadny podnikateľ tam nepôjde podnikať. Ďakujem pekne.
Hrnčiar, Andrej, podpredseda NR SR (2016-10-12):
Otváram rozpravu, do rozpravy som dostal jednu písomnú prihlášku, písomne sa prihlásil pán poslanec Miroslav Beblavý. Nech sa páči, pán poslanec, máte slovo.
Šefčík, Marek, poslanec NR SR (2021-05-12):
Ďakujem. Teraz, prosím, dajte hlasovať o pozmeňujúcich návrhoch pána poslanca Vetráka a Dostála, o bodoch 1 až 3 spoločne.
Bugár, Béla, podpredseda NR SR (2017-09-13):
Pani poslankyňa Zimenová. Nič, dobre. Takže vyhlasujem trojminútovú prestávku a potom budeme pokračovať v rokovaní. (Trojminútová prestávka.) (Po prestávke.)